CELEX: E2015P0025
Language: da
Date: 2015-10-23 00:00:00
Title: Sag anlagt den 23. oktober 2015 af EFTA-Tilsynsmyndigheden mod Island (Sag E-25/15)

16.6.2016   
            
            
               DA
            
            
               Den Europæiske Unions Tidende
            
            
               C 216/7
            
         Sag anlagt den 23. oktober 2015 af EFTA-Tilsynsmyndigheden mod Island
   (Sag E-25/15)
   (2016/C 216/04)
   EFTA-Tilsynsmyndigheden, rue Belliard 35, 1040 Bruxelles, Belgien, har ved Carsten Zatschler, Markus Schneider og Clémence Perrin som befuldmægtigede, den 23. oktober 2015 anlagt sag mod Island ved EFTA-Domstolen.
   EFTA-Tilsynsmyndigheden har nedlagt følgende påstande:
   
               1.
            
            
               Det fastslås, at Island har tilsidesat sine forpligtelser i henhold til artikel 14, stk. 3, i del II i protokol 3 til aftalen mellem EFTA-staterne om etableringen af en tilsynsmyndighed og en domstol, og artikel 6, 7 og 8 i EFTA-Tilsynsmyndighedens afgørelse nr. 404/14/KOL af 8. oktober 2014 om ordningen for investeringsincitamenter i Island, idet Island ikke inden for den fastsatte frist har truffet de nødvendige foranstaltninger for at tilbagesøge den statsstøtte, som blev erklæret uforenelig med aftalen om Det Europæiske Økonomiske Samarbejdsområde ved artikel 2, 3, 4 og 5 i ovennævnte afgørelse, idet Island ikke inden for den fastsatte frist har annulleret de udestående betalinger, der er omhandlet i artikel 7, tredje punktum, i nævnte afgørelse, og idet Island ikke inden for den fastsatte frist har givet EFTA-Tilsynsmyndigheden alle de oplysninger, der er nævnt i artikel 8 i afgørelsen.
            
         
               2.
            
            
               Island tilpligtes at betale sagens omkostninger.
            
         
      Retlige og faktiske omstændigheder samt søgsmålsgrunde:
   
   
               —
            
            
               EFTA-Tilsynsmyndigheden har gjort gældende, at Island har undladt at opfylde de forpligtelser, der er fastsat i Tilsynsmyndighedens afgørelse nr. 404/14/KOL af 8. oktober 2014 om ordningen for investeringsincitamenter i Island (herefter »tilbagesøgningsafgørelsen« eller blot »afgørelsen«).
            
         
               —
            
            
               EFTA-Tilsynsmyndigheden har anført, at den i tilbagesøgningsafgørelsen bl.a. konstaterede, at fem af de investeringsaftaler, som Island havde indgået med diverse selskaber, udgjorde ny statsstøtte, som er uforenelig med EØS-aftalen.
            
         
               —
            
            
               EFTA-Tilsynsmyndigheden har endvidere anført, at Island i henhold til artikel 6 i tilbagesøgningsafgørelsen er forpligtet til at træffe alle nødvendige foranstaltninger for at søge den ulovlige statsstøtte, der er omhandlet i artikel 2, 3, 4 og 5 i afgørelsen, tilbagebetalt fra modtagerne.
            
         
               —
            
            
               EFTA-Tilsynsmyndigheden har yderligere anført, at Island ved artikel 7, tredje punktum, i tilbagesøgningsafgørelsen blev pålagt en forpligtelse til at annullere samtlige udestående betalinger af støtten med virkning fra datoen for meddelelsen af afgørelsen, dvs. fra den 8. oktober 2014.
            
         
               —
            
            
               EFTA-Tilsynsmyndigheden har endelig anført, at Island ifølge artikel 8 i tilbagesøgningsafgørelsen var forpligtet til at bibringe Tilsynsmyndigheden de i artikel 8 nævnte oplysninger senest den 9. december 2014.